નોંધનીય બાબત રહી છે કે વર્તમાન સમયે વિશ્વભરમાં તેલની કિંમતો ભડકે બળી રહી છે. નિષ્ણાંતોએ પણ આ વાતની પુષ્ટિ આપતા જણાવ્યું છે કે અમેરિકા દ્વારા ઇરાન પર લગાવામાં આવેલા પ્રતિબંધો અને વિશ્વના બીજા દેશોને ઇરાન સાથે લેવડ-દેવડ ન કરવાની ધમકીઓ તેલના ભાવમાં વધારાનું મુખ્ય કારણ છે. ઇરાન વિશ્વસ્તરે ઓઇલ પુરૂ પાડવામાં સક્ષમ સ્ત્રોત છે, પરંતુ અમેરિકાની ધમકીઓને કારણે ભારતે ઇરાન પાસેથી ખરીદવામાં આવતા તેલના પુરવઠાને ઓછો કરી દીધો છે. જેના કારણે દેશમાં તેલની અછત ઊભી થઇ હોવાનું માનવામાં આવી રહ્યું છે.